CELEX: 62011TN0023
Language: lt
Date: 2011-01-17 00:00:00
Title: Byla T-23/11: 2011 m. sausio 17 d. pareikštas ieškinys byloje El Corte Inglés prieš VRDT — BA&SH (ba&sh)

12.3.2011   
            
            
               LT
            
            
               Europos Sąjungos oficialusis leidinys
            
            
               C 80/22
            
         2011 m. sausio 17 d. pareikštas ieškinys byloje El Corte Inglés prieš VRDT — BA&SH (ba&sh)
   
   (Byla T-23/11)
   2011/C 80/43
   Kalba, kuria surašytas ieškinys: anglų
   
      Šalys
   
   
      Ieškovė: El Corte Inglés, SA (Madridas, Ispanija), atstovaujama lawyers M. López Camba ir J. Rivas Zurdo,
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: BA&SH SAS (Paryžius, Prancūzija)
   
      Ieškovės reikalavimai
   
   
               —
            
            
               Panaikinti 2010 m. spalio 7 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 94/2010-2;
            
         
               —
            
            
               priteisti iš atsakovės ir kitos procedūros Apeliacinėje taryboje šalies bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: kita procedūros Apeliacinėje taryboje šalis
   
      Prašomas įregistruoti Bendrijos prekių ženklas: vaizdinis prekių ženklas „ba&sh“ 3, 14, 18 ir 25 klasių prekėms — Bendrijos prekių ženklo paraiška Nr. 5679758
   
      Prekių ženklo ar žymens, kuriuo grindžiamas protestas, savininkas: ieškovė
   
      Prekių ženklas ar žymuo, kuriuo grindžiamas protestas: spalvoto vaizdinio prekių ženklo „BASS10“ registracija Ispanijoje Nr. 2211312 3 klasės prekėms; spalvoto vaizdinio prekių ženklo „BASS10“ registracija Ispanijoje Nr. 2140717 18 klasės prekėms; spalvoto vaizdinio prekių ženklo „BASS10“ registracija Ispanijoje Nr. 2140718 25 klasės prekėms; spalvoto vaizdinio prekių ženklo „BASS10“ registracija Ispanijoje Nr. 2223832 14 klasės prekėms
   
      Protestų skyriaus sprendimas: atmesti visą protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: ieškovė mano, kad ginčijamu sprendimu pažeistos Tarybos reglamento (EB) Nr. 207/2009 42 straipsnio 2 ir 3 dalys, nes Apeliacinė taryba neteisingai nusprendė, kad nebuvo įrodyta, jog prekių ženklas iš tikrųjų naudotas prekėms žymėti. Be to, ieškovė mano, kad ginčijamu sprendimu pažeistas Tarybos reglamento (EB) Nr. 207/2009 8 straipsnio 1 dalies b punktas, nes susiję prekių ženklai yra klaidinamai panašūs, o ginčijamu prekių ženklu žymimos prekės yra iš dalies tapačios ir iš dalies panašios į tas prekes, kurias apima ankstesnės registracijos.